# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD - 545/2023

**1510a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (tlač 1510a) v druhom čítaní.**

---------------------------------------------------------------------------------------------------------------

 Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1572 z 27. februára 2023 rozhodla o tom, že návrh poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov **(tlač 1510a)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre kultúru a médiá.

Určila zároveň Výbor Národnej rady Slovenskej republiky pre kultúru a médiá ako gestorský výbor a lehoty na prerokovanie predmetného návrhu zákona v druhom čítaní vo výboroch.

 **II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov **(tlač 1510a)** výbory prerokovali a odporučili **schváliť:**

Ústavnoprávny výbor Národnej rady Slovenskej republiky uznesením č. 717
z 26. apríla 2023,

Výbor Národnej rady Slovenskej republiky pre financie a rozpočet uznesením č. 452 z 25. apríla 2023 a

Výbor Národnej rady Slovenskej republiky pre kultúru a médiá uznesením č. 215
z  2. mája 2023.

**IV.**

 Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. V čl. I, § 2 ods. 2 sa slovo „Zakladateľom“ nahrádza slovom „Zakladateľmi“.

 Gramatická úprava vzhľadom na použitý plurál vo vetnej skladbe.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

1. V čl. I, § 4 ods. 1 písm. d) sa za slovo „fyzických“ vkladá slovo „osôb“.

Legislatívno-technická úprava v súlade s čl. 4 ods. 3 Legislatívnych pravidiel tvorby zákonov č. 19/1997 Z. z.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

1. V čl. I § 5 ods. 6 druhej vete sa slová „v súlade so zákonom o verejnom obstarávaní“ nahrádzajú slovami „podľa osobitného predpisu 3)“.

Poznámka pod čiarou k odkazu 3 znie:

„3) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

V nadväznosti na to sa primerane upraví označenie nasledujúcich odkazov a poznámok pod čiarou.

Legislatívno-technická úprava.

Výbor NR SR pre kultúru a médiá

**Gestorský výbor odporúča schváliť**

1. V čl. I § 7 ods. 3 sa slová „vykonáva ministerstvo“ nahrádzajú slovami „vykonávajú príslušné orgány podľa osobitných predpisov. 5) Odvod, penále a pokutu za porušenie finančnej disciplíny pri nakladaní s príspevkom podľa § 5 ukladá a vymáha Úrad vládneho auditu. 6)“

Poznámky pod čiarou k odkazom 5 a 6 znejú:

„5) Napríklad zákon č. 39/1993 Zb. o Najvyššom kontrolnom úrade Slovenskej republiky v znení neskorších predpisov, zákon č. 357/2015 Z. z.

 6) § 4 zákona č. 357/2015 Z. z.

V nadväznosti na to sa primerane upraví označenie nasledujúcich odkazov a poznámok pod čiarou.

Výlučne na účely § 19 zákona č. 523/2004 Z. z. sa v zmysle § 5 ods. 5 verejné prostriedky poskytnuté podľa tohto zákona považujú za vyčerpané na určený účel. Je však dôležité, aby zostali zachované kontrolné oprávnenia príslušných orgánov, vrátane Najvyššieho kontrolného úradu SR a vrátane možnosti ukladania sankcií za porušenie finančnej disciplíny, preto sa dopĺňa predmetné ustanovenie tak, aby naďalej bolo možné poskytnutie a použitie týchto verejných prostriedkov efektívne kontrolovať.

Výbor NR SR pre kultúru a médiá

**Gestorský výbor odporúča schváliť**

1. V čl. I v poznámke pod čiarou k odkazu 6 sa slová „§1 ods. 2 písm. g) zákona“ nahrádzajú slovom „Zákon“.

Legislatívno-technická úprava vzhľadom na skutočnosť, že v čl. II sa predmetné ustanovenie, na ktoré sa v poznámke pod čiarou k odkazu 6 odkazovalo, vypúšťa.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

1. § 8 sa vypúšťa.

Vypúšťa sa prechodné ustanovenie, nakoľko pred nadobudnutím účinnosti tohto zákona nedošlo k poskytnutiu finančných prostriedkov zo štátneho rozpočtu.

Výbor NR SR pre kultúru a médiá

**Gestorský výbor odporúča schváliť**

1. V čl. II, bode 1 sa slová „V § 1 ods. 2“ nahrádzajú slovami „V § 2 ods. 1“.

Legislatívno-technická úprava, zosúladenie odkazu s platným znením zákona.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

1. V čl. III sa slovo „júna“ nahrádza slovom „júla“.

Legislatívno-technická úprava v súlade s čl. 6 ods. 7 a 8 Legislatívnych pravidiel tvorby zákonov č. 19/1997 Z. z.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

 **V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona (tlač 1510) **schváliť**.

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 8** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 216 z 2. mája 2023.

Gestorský výbor určil poslanca Michala Luciaka za spoločného spravodajcu výborov a poveril ho, aby na schôdzi Národnej rady Slovenskej republiky informoval o výsledku rokovania výborov.

Bratislava 2. mája 2023

**Jana Žitňanská, v. r.**

podpredsedníčka

Výboru Národnej rady Slovenskej republiky pre kultúru a médiá